SICT รูดต่อ 7% หลังราคาแรลลี่ยาว 5 วันพุ่งกว่า 40%
SICT ร่วงต่อ 7% หลังก่อนหน้านี้ราคาวิ่งยาว 5 วันพุ่งกว่า 2.75 บ. หรือ 44% ฟาก ตลท.จับติด “แคชบาลานซ์” ระดับ 2 มีผลถึง 1 ก.พ. 65
SICT ร่วงต่อ 7% หลังก่อนหน้านี้ราคาวิ่งยาว 5 วันพุ่งกว่า 2.75 บ. หรือ 44% ฟาก ตลท.จับติด “แคชบาลานซ์” ระดับ 2 มีผลถึง 1 ก.พ. 65
18 ม.ค. 2565

ผู้สื่อข่าวรายงานว่า ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 14:54 น. อยู่ที่ระดับ 7.75 บาท ลบ 0.60 บาท หรือ 7.19% สูงสุดที่ระดับ 8.35 บาท ต่ำสุดที่ระดับ 7.60 บาท ด้วยมูลค่าการซื้อขาย 58.79 ล้านบาท

โดยราคาหุ้น SICT ปรับตัวลดลงต่อเนื่องจากวานนี้ หลังจากที่ช่วงก่อนหน้านี้ราคาหุ้นปรับตัวเพิ่มขึ้นมาอย่างร้อนแรงติดต่อกัน 5 วันทำการ นับตั้งแต่ราคาปิดที่ระดับ 6.25 บาท เมื่อวันที่ 7 ม.ค.65 จนถึงราคาปิดที่ระดับ 9 บาท เมื่อวันที่ 14 ม.ค.65 ซึ่งคิดเป็นการปรับตัวเพิ่มขึ้นมา 2.75 บาท หรือ 44%
อนึ่ง SICT ถูกตลาดหลักทรัพย์แห่งประเทศไทย (ตลท.) ประกาศให้เป็นหลักทรัพย์ที่เข้าข่ายมาตรการกำกับการซื้อขายห้าม Net settlement, ห้ามคำนวณวงเงินซื้อขาย และ Cash Balance ระดับ 2 โดยมีผลตั้งแต่ 12 ม.ค. 2565 – 1 ก.พ. 2565